Ернст Щадлер
Розите в градината

Превод от немски: Венцеслав Константинов, —

chitanka.info

Розите в градината цъфтят за втори път. Набъбват всеки ден към слънцето

На едри пъпки. Но я няма разточителната нежност,

С която първият цъфтеж се люшкаше сред блясъка на бял и ален звезден огън.

Изскачат днес по-алчно, сякаш кръв изтича от раздрани вени,

Над ревностно набъбналата плът на късните листа.

Дивото цъфтене е като предсмъртно хъхрене,

Което отминаващото лято хвърля сред несигурната светлина на есента.

1914

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.